ጠቅላይ ሚኒስትር አብይ አህመድና የኤርትራው ፕሬዚዳንት ኢሳያስ አፈወርቂ ወደ ደቡብ ሱዳን አቀኑ
ጠቅላይ ሚኒስትር ዶክተር አብይ አህመድና የኤርትራው ፕሬዚዳንት ኢሳያስ አፈወርቂ ወደ ደቡብ ሱዳን አቀኑ።ሁለቱ መሪዎች በጁባ የአንድ ቀን የስራ ጉብኝት እንደሚያደርጉ የኤርትራ የማስታወቂያ ሚኒስትር አቶ የማነ ገብረመስቀል በትዊተር ገጻቸው አስፍረዋል።በቆይታቸውም ከደቡብ ሱዳኑ ፕሬዚዳንት ሳልቫ ኪር ጋር የሶስትዮሽ ውይይት ያደርጋሉ ተብሎ ይጠበቃል።ከዚህ ባለፈም በአካባቢያዊና በጋራ ጉዳዮች ላይ የሚወያዩም ይሆናል ተብሏል።ጠቅላይ ሚኒስትር ዶክተር አብይ አህመድ በትናንትናው እለት ወደ ኤርትራ ማቅናታቸው ይታወሳል።በቆይታቸውም ከኬንያው ፕሬዚዳንት ኡሁሩ ኬንያታ እና ከኤርትራው ፕሬዚዳንት ኢሳያስ አፈወርቂ ጋር የሶስትዮሽ ውይይት አድርገዋል። 